อาลัยรัก
โดย...แบงก์กลิ้ง
30 ก.ค. 2558

โดย...แบงก์กลิ้ง
ขอแสดงความเสียใจกับ “ดร.นะโม” เบญจรงค์ สุวรรณคีรี ผู้อำนวยการอาวุโส ศูนย์วิเคราะห์เศรษฐกิจธนาคารทหารไทย ที่สูญเสียคุณย่ารื่น สุวรรณคีรี วัย 102 ปี เมื่อวันที่ 28 ก.ค.ที่ผ่านมา
ดร.นะโม ได้โพสต์ข้อความระลึกถึงคุณย่า ที่มักใช้ไม้เท้ากระทุ้งเวลากินข้าวตอนเด็กๆ เพราะชอบอมข้าว ไม่ยอมรีบเคี้ยวรีบกิน แต่คุณย่ารื่นนี่แหละที่มักจะเป็นผู้ปกป้องคุณนะโม เวลาถูกไม้เรียวของ “ดร.สามสี” คุณพ่อไตรรงค์ สุวรรณคีรี ลงโทษ สไตล์รักวัวให้ผูก รักลูกให้ตี   
สำหรับพิธีสวดอภิธรรมจัดที่ วัดชลประทานรังสฤษดิ์ ศาลาพิสิฎฐ์กุล ตั้งแต่วันที่ 29 ก.ค.-7 ส.ค.เว้นวันที่ 30-31 ก.ค. และกำหนดฌาปนกิจในวันที่ 8 ส.ค.นี้